smcproject/ml-wiki-sentences huggingface dataset:
പൂർവ്വാചൽ എന്ന പേരിലും ഇത് അറിയപ്പെടുന്നു.
പട്കായ്, ഗ്രാരോ-കാസി-ജയന്തിയ,ലുഷായ് എന്നീ മൂന്നു  മലനിരകൾ ഇതിൽ ഉൾപ്പെട്ടുവരുന്നുണ്ട്.
അവലംബം ബാഹ്യ ലിങ്കുകൾ Patkai range എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) The Geology of Burma (Myanmar) Archived 2012-09-13 at the Wayback Machine .
പട്ട ഇലത്തവള
പശ്ചിമഘട്ടത്തിൽ കേരളത്തിന്റെ ബോണക്കാട് നിന്നും കണ്ടെത്തിയ ഒരു തവളയിനമാണ് പട്ട ഇലത്തവള (Raorchestes crustai) .
വേണ്ടത്ര പഠനം നടക്കാത്ത ഒരു തവളസ്പീഷ്യസ്സാണിവ.
അവലംബം പുറത്തേക്കുള്ള കണ്ണികൾ Raorchestes crustai എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
പട്ടം ഇംഗ്ലീഷ് വിലാസം https://ml.wikipedia.org/wiki/Kite വാനത്തിൽ പറക്കുന്ന ഒരു പട്ടം
കാറ്റിന്റെ ശക്തികൊണ്ട് പറക്കുന്ന ഒരു വസ്തുവാണ് പട്ടം .
ഇംഗ്ലീഷിൽ Kite എന്ന് അറിയപ്പെടുന്നു.
ചരിത്രം Woodcut print of a kite from John Bate's 1635 book, The Mysteryes of Nature and Art in which the kite is titled How to make fire Drakes
എഴുതപ്പെട്ട ചരിത്രം അനുസരിച്ച് ബി.സി.200ൽ ചൈനയിൽ പട്ടം നിർമ്മിച്ചിരുന്നതായി വിവരമുണ്ട്.
ഒരു പക്ഷെ അകലെയുള്ളവർക്ക് അടയാളം നൽകാനായിരിക്കും പട്ടം ഉപയോഗിച്ചിട്ടുണ്ടാവുക.
മുന്പ്, തുണിയും, മരവും ഉപയോഗിച്ചാണ് പട്ടം ഉണ്ടാക്കിയിരുന്നത്.
എ.ഡി 100ൽ കടലാസ് കണ്ടുപിടിച്ച ശേഷം ഇതിന്റെ നിർമ്മാണത്തിന് കടലാസും ഉപയോഗിച്ചു തുടങ്ങി.
പട്ടം ചൈനയിൽ നിന്ന് ജപ്പാൻ , കൊറിയ , മ്യാന്മാർ , മലേഷ്യ എന്നീ രജ്യങ്ങളിലേക്ക് വ്യാപിച്ചു.
ഇപ്പോഴും ഇവിടങ്ങളിൽ പ്രാദേശിക സംസ്കാരത്തിന്റെ ഭാഗമായി പട്ടം പറത്തലിന് പ്രാധാന്യമുണ്ട്.
പിന്നീട് ഇന്തോനേഷ്യ , ഭാരതം , പസ്ഫിക് ദ്വീപുകൾ എന്നിവിടങ്ങളിലേക്കും സാവധാനം അറബിരാജ്യങ്ങളിലേക്കും അവിടെ നിന്ന് വടക്കേ അമേരിക്കയിലേക്കും പിന്നീട് യൂറോപ്പിലേക്കും വ്യാപിച്ചു.
എ.ഡി 1430ൽ പട്ടത്തിനെ കുറിച്ച് യൂറോപ്പിൽ എഴുതപ്പെട്ട വിവരങ്ങളുണ്ട്.
‘’മിസ്റ്ററീസ് ഓഫ് നേച്വർ ആന്റ് ആർട്ട്’‘ എന്ന് ജോൺ ബേറ്റ് 1654 ൽ എഴുതിയ പുസ്തകമാണ്, ഇംഗ്ലീഷിൽ പട്ടം ഉണ്ടാക്കുന്നതിനെ പറ്റിയുള്ള ആദ്യത്തെ പുസ്തകം.
പതിനെട്ടാം നൂറ്റാണ്ടിൽ ഗ്ലാസ്ഗൊ സർവകലാശാലയിലെ അലക്സാണ്ടർ വിത്സനും തോമാസ് മെൽ‌വില്ലെയുംകൂടി പട്ടത്തിൽ തെർമോമീറ്റർ പിടിപ്പിച്ച് വായുവിന്റെ ചൂട് അളക്കാൻ ഉപ്യോഗിച്ചിരുന്നു.
1830കളിലും 1840കളിലും കാലാവസ്ഥാ പഠനത്തിന് പട്ടം ഉപയോഗിച്ചിരുന്നു.
ഇത് ഇരുപതാം നൂറ്റാണ്ടിന്റെ പകുതിവരെ, കാലാവസ്ഥ ബലൂണുകളും, കാലാവസ്ഥ ഉപഗ്രഹങ്ങളും ഉപയോഗിക്കുന്നതുവരെ തുടർന്നു.
Boys flying a kite.
Engraving published in Germany in 1828 by Johann Michael Voltz കോഴിക്കോട് കടപ്പുറത്ത് പട്ടം പറത്തുന്ന കുട്ടി
എയറോഡൈനാമിക്സിന്റെ കോണിലൂടെ നോക്കിയാൽ പ്രധാന ഉപയോക്താക്കൾ ‘’‘ റൈറ്റ് സഹോദരന്മാ ‘’‘രാണെന്ന് കാണാം.1899 മുതൽ അവർ ചിറകടിച്ച് പറക്കാവുന്ന വിമാനങ്ങളെ പറ്റിയുള്ള തത്ത്വങ്ങൾ വികസിപ്പിക്കാൻ ശ്രമിച്ചിരുന്നു.
അവരുടെ ആശയം ശരിയാണോയെന്ന് പരിശോധിക്കാൻ അവർ മനുഷ്യർക്ക് പ്രവർത്തിപ്പിക്കാവുന്ന പട്ട്ങ്ങളുണ്ടാക്കിയിരുന്നു.
1900 മുതൽ 1903 വരെ അവർ വടക്കെ കരോലിനയിലെ കിറ്റി ഹോക്കിൽ മനുഷ്യരില്ലാത്ത ഗ്ലൈഡറുകൾ പറത്തിയിരുന്നു.
ഈ പരീക്ഷണങ്ങളുടെ അവസാനത്തിൽ 1903ൽ വിമാനം പറത്തുകതന്നെ ചെയ്തു.
3000 വർഷങ്ങൾക്ക് മുമ്പ് ചൈനയിൽ മുളയും പട്ടും ഉപയോഗിച്ച് പട്ടം പറത്തിയിരുന്നു.
1800കളുടെ അവസാനം  മനുഷ്യരെ കയറ്റിയ പട്ടങ്ങൾ ഉപയോഗിച്ച് അകലെയുള്ള ശത്രുക്കളെ നിരീക്ഷിക്കാനും സൈന്യങ്ങൾ പട്ടത്തെ ഉപയോഗിച്ചിരുന്നു.
പട്ടം വിവിധ തരം
ഒരുപാടുതരം പട്ടങ്ങളും അനുബന്ധ ഉപകരണങ്ങളും വാങ്ങാൻ കിട്ടുന്നുണ്ട്.
നമുക്കു തന്നെ പട്ടം രൂപകല്പന ചെയ്യാനും നിർമ്മിക്കാനും പറ്റും.
പട്ടങ്ങൾ പല രൂപത്തിലും പേരുകളിലും ഉണ്ടെങ്കിലും അവയ്ക്ക് ഏക രൂപമില്ല.
ഒരേ രൂപത്തിലുള്ള പട്ടത്തിന് പല സ്ഥലങ്ങളിലും പല പേരുകളാണ് പറയുന്നത്.
ഒരു ചരടുള്ളവയും രണ്ടും നാലും ചരടുള്ളവയുമുണ്ട്.
കാലാവസ്ഥ ഉപകരണങ്ങളെ വഹിച്ചുകൊണ്ടുപോകുന്നവയും, ഉപഗ്രഹങ്ങളെ ഭൂമിയിലെത്തിക്കാൻ ഉപയോഗിക്കുന്നവയുമുണ്ട്.
പട്ടത്തിന്റെ രൂപത്തിലുള്ള മാറ്റം പത്തൊമ്പതാം നൂറ്റാണ്ടിന്റെ അവസാനത്തിലാണ് തുടങ്ങിയത്.
ജപ്പാൻ രൂപത്തിന്റെ ചുവടുപിടിച്ച് 1891ൽ വില്യം.
എ.എഡ്ഡി ഡയമണ്ട് ആകൃതിയിലുള്ള പട്ടം ഉണ്ടാക്കി.
അതിന് വാലുണ്ടായിരുന്നില്ല.
1893ൽ ലോറൻസ് ഹാർഗ്രവെ, പെട്ടിപോലുള്ള പട്ടം ഉണ്ടക്കുകയുണ്ടായി.
രണ്ടറ്റവും തുറന്ന രണ്ടോ അതിലധികമോ പെട്ടികളെ ഒരു മരത്തിന്റെ ചട്ടക്കൂടിലുറപ്പിച്ച, വാലില്ലാത്തതാണ് ഈ പട്ടവും.
ഈ രണ്ടു രൂപങ്ങളും ഇപ്പോഴും ഉപയോഗിക്കുന്നുണ്ട്.
പുതിയ ഒരുതരം പട്ടത്തിന് ഗെർട്രൂഡ്, ഫ്രാൻസിസ് രൊഗെല്ലൊ എന്നിവർ നവംബർ1948ൽ പേറ്റന്റിന് അപേക്ഷിക്കുകയും മാർച്ച് 1851ൽ പേറ്റന്റ്‌ ലഭിക്കുകയുമുണ്ടായി.
അത് ‘’ഫ്ലെക്സിബിൾ കൈറ്റ്’‘’‘ എന്നാണ് പേര്.
ഇന്നത് പാര-വിങ്ങ് എന്ന് അറിയപ്പെടുന്നു.
പാര-വിങ്ങിനോടടുത്ത രൂപകല്പനയാണ് പാരച്യൂട്ടിനും ഹാങ്ങ് ഗ്ലൈഡറുകൾക്കും.
പ്രയോഗിക്കുന്ന ബലങ്ങൾ
പട്ടങ്ങൾ പലരൂപത്തിലുള്ളവയാണെങ്കിൽ തന്നെ അവയിൽ പ്രയോഗിക്കപ്പെടുന്ന ബലം ഒന്നുതന്നെയാണ്.
‘’‘ ത്രസ്റ്റി ’‘’നെ ഒഴിവാക്കിയാൽ വിമാനങ്ങളിലും, പട്ടത്തിലും പ്രയോഗിക്കപ്പെടുന്ന ബലം ‘’‘ എയറൊഡൈനാമിക് ശക്തി ‘’‘യാണ്.
വിമാനങ്ങളെപോലെ പട്ടങ്ങൾ വായുവിനേക്കാളും ഭാരമുള്ളവയാണ്.
വായുബലൂണുകൾ വായുവിനേക്കാളും ഭാരം കുറഞ്ഞവയാണ്.
വിമാങ്ങളെപ്പോലെ പട്ടങ്ങൾക്കും ബലമുള്ള പ്ലാസ്റ്റിക്കോ മരമോകൊണ്ടുണ്ടാക്കിയ ചട്ടക്കൂട് ഉണ്ട്.
പട്ടങ്ങളുടെ ഭാരത്തിനെ മറികടക്കാനുള്ള ഉയർത്തൽ ബലം (lift) കിട്ടുന്നതിന് ചട്ടക്കൂടിനുമേൽ കടലാസ്, പ്ലാസ്റ്റിക്, തുണി പോലുള്ള സാധനങ്ങൾ കൊണ്ടുള്ള പാളി പിടിപ്പിച്ചിരിക്കും.
പട്ടങ്ങൾ പറ്റാവുന്നത്ര ഭാരം കുറഞ്ഞവയും എന്നാൽ അവയിൽ പ്രയോഗിക്കുന്ന ബലത്തിൽ പിടിച്ചുനിൽക്കാവുന്നവയുമായിരിക്കണം.
കമ്പ്യൂട്ടറിലെ സോഫ്റ്റ്‌വെയറുകൾ ഉപയോഗിച്ച് ഇത് നോക്കാവുന്നവയുമാണ്.
പറത്തൽ ബേക്കൽ പള്ളിക്കര ബീച്ചിൽ പട്ടംപറത്തുന്നവർ‍
പട്ടത്തിൽ പ്രയോഗിക്കുന്ന ബലങ്ങൾ ഒന്നാണെങ്കിലും ഒരോ പട്ടവും പറക്കുന്നത് വ്യത്യസ്ത രീതിയിലാണ്.
വ്യത്യസ്തതരം നിയന്ത്രണചരടുകളുള്ള പട്ടങ്ങളുണ്ട്.
കാറ്റ് നമ്മുടെ പുറകിൽനിന്ന് വീശുന്ന പോലെയാണ് പട്ടം പറത്തിക്കേണ്ടത്.
ഒരു  കൈയ്യിൽ പട്ടവും മറ്റേ കൈയിൽ ചരടും പിടിക്കണം.
പട്ടം പതുക്കെ ആട്ടിക്കൊടുക്കുക.
ആവശ്യത്തിന് കാറ്റുണ്ടെങ്കിൽ പട്ടം പറന്നു തുടങ്ങും.
അപ്പോൾ ചരട് അയച്ചു കൊടുക്കണം.
കാറ്റ് ശക്തമല്ലാത്തപ്പോൾ ഒരു വടി ഉപയോഗിച്ച് പട്ടം ഉയർത്തിപ്പിടിച്ച് ചരടുപയോഗിച്ച് ഓടിയാൽ കാറ്റിന്റെ ദിശയിൽ പട്ടം പറന്നു തുടങ്ങും.
പട്ടത്തിന്റെ മുകൾഭാഗം താഴേയ്ക്ക് ചരിഞ്ഞാണ് നിൽക്കുന്നതെങ്കിൽ ചരട് അയച്ചുകൊടുക്കുകയോ പട്ടം പറപ്പിക്കുന്നയാൾ പട്ടത്തിനടുത്തേയ്ക്ക് നീങ്ങുകയോ വേണം.
അല്ലെങ്കിൽ പട്ടം താഴേക്ക് വീഴും.
സുരക്ഷ വൈദ്യുതി കമ്പികൾക്കടുത്ത് പട്ടം പറത്തരുത്.
ഇടിമിന്നലുള്ളപ്പോൾ പട്ടം പറത്തരുത്.
മരങ്ങൾക്കടുത്ത് പറത്തിയാൽ അവ മരത്തിൽ ചുറ്റിപ്പിടിച്ചേക്കാം.
അവലംബം http://www.encyclopedia.com/topic/kite.aspx http://www.letsflykites.com/kite-info Archived 2013-02-26 at the Wayback Machine .
http://www.grc.nasa.gov/WWW/k-12/airplane/kite1.html Archived 2016-03-28 at the Wayback Machine .
പുറത്തേയ്ക്കുള്ള കണ്ണികൾ Wikimedia Commons has media related to Kite .
Kites ഓപ്പൺ ഡയറക്റ്ററി പ്രൊജക്റ്റിൽ Kite is in many countries a tradition that accompanies everyday life and major events...
Archived 2020-10-03 at the Wayback Machine .
History of kites The earliest depiction of kite flying in European literature in a panorama of Ternate (Moluccas) 1600.
Archived 2013-01-26 at the Wayback Machine .
Mathematics and aeronautical principles of kites.
Archived 2019-05-31 at the Wayback Machine .
Kitecraft and Kite Tournaments (1914) — A free public domain e-book Kite World Records and Innovations High altitude wind power Kite Museum in India {{ cite web }} : Explicit use of et al. in: | first= ( help ) Cerol and kites in Portuguese Eyes on Brazil
പട്ടം എ. താണുപിള്ള മന്ത്രിസഭ ഇംഗ്ലീഷ് വിലാസം https://ml.wikipedia.org/wiki/Pattom_A.
_Thanu_Pillai_ministry
പട്ടം എ. താണുപിള്ള യുടെ നേതൃത്തത്തിൽ 1960 ഫെബ്രുവരി 22-നാണ് കേരളത്തിലെ രണ്ടാം മന്ത്രിസഭ രൂപീകൃതമായത്.
1962 സെപ്റ്റംബർ 26ന് പട്ടം പഞ്ചാബ് ഗവർണ്ണറായതിനെ തുടർന്ന് മന്ത്രിസഭ രാജിവച്ചു.
ഒന്നാം ഇഎംഎസ് നമ്പൂതിരിപ്പാട് സർക്കാർ പിരിച്ചുവിട്ടതിനെത്തുടർന്ന് രാഷ്ട്രപതി ഭരണത്തിലായ കേരളത്തിൽ, 1960 ഫെബ്രുവരി 1ന് രണ്ടാം കേരളനിയമസഭയിലേക്കുള്ള തിരഞ്ഞെടുപ്പ് നടന്നു.
തെരഞ്ഞെടുപ്പിന് ശേഷം നിയമസഭയിൽ 63 സീറ്റുള്ള ഇന്ത്യൻ നാഷണൽ കോൺഗ്രസ് ഏറ്റവും വലിയ കക്ഷിയായി.
സി.പി.ഐ. 26 സീറ്റുകളുമായി രണ്ടാമത്തെ വലിയ കക്ഷിയായി, പ്രജാ സോഷ്യലിസ്റ്റ് പാർട്ടി (പിഎസ്പി) 20 സീറ്റുകളും ലഭിച്ചു.
കോൺഗ്രസും പിഎസ്പിയും ചേർന്നുള്ള സഖ്യ സർക്കാർ പിഎസ്പിയുടെ പട്ടം എ. താണുപിള്ള മുഖ്യമന്ത്രിയായും കോൺഗ്രസിൽ നിന്ന് ആർ ശങ്കർ ഉപമുഖ്യമന്ത്രിയായും രൂപീകരിച്ചു.
കോൺഗ്രസിന്റെ പ്രധാന അനുഭാവികളായ നായർ സർവീസ് സൊസൈറ്റി കോൺഗ്രസ് നേതാവായ ആർ. ശങ്കറെ അംഗീകരിക്കാത്തതിനാൽ, സഖ്യത്തിലെ വലിയകക്ഷി അല്ലായിരുന്നെങ്കിലും പിഎസ്പി  നേതാവായ പട്ടത്തെ മുഖ്യമന്ത്രിയായി തിരഞ്ഞെടുത്തു.
മുമ്പ് തിരുവിതാംകൂർ സംസ്ഥാനത്തെ പ്രധാനമന്ത്രി പദവിയും, തിരുവിതാംകൂർ-കൊച്ചി സംസ്ഥാനത്തിന്റെ മുഖ്യമന്ത്രി പദവിയും പട്ടം വഹിച്ചിരുന്നു.
1962 സെപ്റ്റംബർ 26-ന് പഞ്ചാബ് ഗവർണറായി നിയമിതനായപ്പോൾ പട്ടം രാജിവച്ചു.
ഇത് ആർ.ശങ്കറിന്റെ കീഴിൽ കേരളത്തിലെ ആദ്യത്തെ കോൺഗ്രസ് മുഖ്യമന്ത്രിക്ക് വഴിയൊരുക്കി.
മന്ത്രിമാരും വകുപ്പുകളും ന്മ് പേര് വകുപ്പ് പാർട്ടി 1 പട്ടം എ.താണുപിള്ള മുഖ്യമന്ത്രി പ്രജാ സോഷ്യലിസ്റ്റ് പാർട്ടി 2 ആർ.ശങ്കർ ഉപമുഖ്യമന്ത്രി, ധനകാര്യ വകുപ്പ് മന്ത്രി ഇന്ത്യൻ നാഷണൽ കോൺഗ്രസ് 3 പി ടി ചാക്കോ ആഭ്യന്തര വകുപ്പ് മന്ത്രി 4 കെ.എ. ദാമോദര മേനോൻ വ്യവസായ വകുപ്പ് മന്ത്രി 5 പി.പി. ഉമ്മർ കോയ വിദ്യാഭ്യാസ വകുപ്പ് മന്ത്രി 6 കെ.ടി. അച്യുതൻ ഗതാഗത, തൊഴിൽ വകുപ്പ് മന്ത്രി 7 ഇ.
പി. പൗലോസ് ഭക്ഷ്യ-കൃഷി വകുപ്പ് മന്ത്രി 8 വി.കെ. വേലപ്പൻ പൊതുജനാരോഗ്യം, വൈദ്യുതി വകുപ്പ് മന്ത്രി
(1962 ഓഗസ്റ്റ് 26-ന് അന്തരിച്ചു) 9 കെ. കുഞ്ഞമ്പു ഹരിജൻ ഉന്നമനം, രജിസ്‌ട്രേഷൻ വകുപ്പ് മന്ത്രി 10 ഡി. ദാമോദരൻ പോറ്റി പൊതുമരാമത്ത് വകുപ്പ് മന്ത്രി പ്രജാ സോഷ്യലിസ്റ്റ് പാർട്ടി 11 കെ. ചന്ദ്രശേഖരൻ നിയമ, റവന്യൂ വകുപ്പ് മന്ത്രി ഇതും കാണുക കേരളത്തിലെ മുഖ്യമന്ത്രിമാരുടെ പട്ടിക കേരള മന്ത്രിസഭ 1960-ലെ കേരള നിയമസഭാ തിരഞ്ഞെടുപ്പ് അവലംബം http://www.niyamasabha.org/codes/Ministers%20Book%20Final.pdf
പടെർ ജില്ല
പടെർ ജില്ല വടക്കൻ ഉഗാണ്ടയിലെ ഒരു ജില്ലയാണ്.
ജില്ലയിലെ പ്രധാന മുനിസിപ്പൽ, ഭരണ, വ്യാവസായിക പട്ടണമായ പടെർ പട്ടണത്തിൻറെ പേരാണ് ജില്ലയ്ക്കു നൽകിയിരിക്കുന്നത്.
ജില്ലാ തലസ്ഥാനം പടെർ പട്ടണത്തിലാണ് സ്ഥിതിചെയ്യുന്നത്.
പട്ട നീലാംബരി ഇംഗ്ലീഷ് വിലാസം https://ml.wikipedia.org/wiki/Banded_Royal
ഒരു നീലി ചിത്രശലഭമാണ് പട്ട നീലാംബരി ‌ ( ഇംഗ്ലീഷ് : Banded Royal ).
Rachana jalindra എന്ന ശാസ്ത്രീയ നാമത്തിൽ അറിയപ്പെടുന്നു.
കർണാടക , കേരളം , മഹാരാഷ്ട്ര , ഗോവ , മേഘാലയ എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ഏപ്രിൽ , സെപ്റ്റംബർ , ഒക്ടോബർ , നവംബർ മാസങ്ങളിലാണ് ഇവയെ കാണാറുള്ളത് .
ചിത്രശാല Banded Royal അവലംബം പുറം കണ്ണികൾ Rachana jalindra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പടുവം ഇംഗ്ലീഷ് വിലാസം https://ml.wikipedia.org/wiki/Paduvam
തിരുവനന്തപുരം ജില്ലയിലെ തീരപ്രദേശങ്ങളോടു ചേർന്ന് കണ്ടുവരുന്ന നെൽവയലുകളാണ് പടുവങ്ങൾ .
വെള്ളമുള്ള സമയങ്ങളിൽ കഴുത്തുവരെ താഴ്ന്നുപോകുന്ന ചെളിക്കെട്ടുകൾ നിറഞ്ഞ പടുവങ്ങളിൽ പൂട്ടുന്നത് അസാദ്ധ്യമാണ്.
പൊക്കാളികൃഷിക്ക് സമാനമായി കിളച്ച വാരംകോരി വിത്തുപാകി മുളപ്പിച്ച് പറിച്ചുനടുകയാണ് സാധാരണ ചെയ്യുക.
ഫെബ്രുവരി - മാർച്ച് മാസങ്ങളിലായിട്ടാണ് കൃഷിപ്പണികൾ തുടങ്ങുക.
വെള്ളക്കെട്ടിനെ അതിജീവിയ്ക്കാൻ ശേഷിയുള്ള തുളുനാടൻ എന്നയിനം നെൽവിത്താണ് പടുവങ്ങളിലെ തനതായ നെല്ലിനം .
പടേനി (ഗ്രന്ഥം)
കടമ്മനിട്ട വാസുദേവൻ പിള്ള രചിച്ച ഗ്രന്ഥമാണ് പടേനി .
1996-ൽ വൈജ്ഞാനിക സാഹിത്യത്തിനു നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
പട്ടം, തിരുവനന്തപുരം ജില്ല ഇംഗ്ലീഷ് വിലാസം https://ml.wikipedia.org/wiki/Pattom
തിരുവനന്തപുരം നഗരത്തിന്റെ പ്രാന്തപ്രദേശത്തുള്ള ഒരു ഭൂഭാഗമാണ്‌ പട്ടം .
തിരുവനന്തപുരം സെൻട്രൽ റെയിൽവേ സ്റ്റേഷനിൽ നിന്നും ഏകദേശം 4 കിലോമിറ്റർ ദൂരത്തിൽ സ്ഥിതി ചെയ്യുന്ന പട്ടം നഗരത്തിലെ തന്നെ ഏറ്റവും ജനസാന്ദ്രത ഏറിയതും പച്ചപ്പാർന്നതുമായ സ്ഥലങ്ങളിൽ ഒന്നുകൂടിയാണിത്.
കേരള പബ്ലിക് സർവീസ് കമ്മീഷൻ (പി.എസ്.സി) ആസ്ഥാനം , കേരള സ്റ്റേറ്റ് പ്ലാനിംഗ് ബോർഡ് ആസ്ഥാനം , ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയുടെ കേരളത്തിലെ പ്രധാന കാര്യാലയം എന്നിവ പട്ടത്താണ് സ്ഥിതിചെയ്യുന്നത്.
പട്ടം കൊട്ടാരം
നാട് നീങ്ങിയ തിരുവിതാംകൂർ മഹാരാജാവ് ഉത്രാടം തിരുനാൾ മാർത്താണ്ഡവർമ്മയുടെ വസതിയായ പട്ടം കൊട്ടാരം സ്ഥിതിചെയ്യുന്നത് ഇവിടെയാണ്.
അവലംബം Pattom എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പട്ടം എ. താണുപിള്ള ഇംഗ്ലീഷ് വിലാസം https://ml.wikipedia.org/wiki/Pattom_A.
_Thanu_Pillai
കേരളത്തിലെ പ്രഗല്ഭനായ ഒരു രാഷ്ട്രീയനേതാവും തിരുവിതാംകൂർ പ്രധാനമന്ത്രി, തിരു-കൊച്ചിയുടെയും ഐക്യകേരളത്തിന്റെയും മുഖ്യമന്ത്രി, പഞ്ചാബിന്റെയും ആന്ധ്രാപ്രദേശിന്റെയും ഗവർണർ തുടങ്ങി നിരവധി പദവികൾ വഹിച്ച വ്യക്തിയുമായിരുന്നു പട്ടം താണുപിള്ള ( ജൂലൈ-15 , 1885 - ജൂലൈ-27 , 1970 ).
1885 ജൂലൈ 15-ന് വരദരായന്റെയും(സുബ്ബയ്യൻ) ഈശ്വരി അമ്മയുടെയും മകനായി തിരുവനന്തപുരത്തെ പട്ടത്ത് ജനിച്ച അദ്ദേഹം 19-ആം നൂറ്റാണ്ടിൽ ജനിച്ച ഏക കേരള മുഖ്യമന്ത്രിയായിരുന്നു.
അദ്ദേഹത്തിന്റെ ശരിയായ പേര് എ. താണുപിള്ള എന്നായിരുന്നെങ്കിലും പട്ടം എന്നാണ് അദ്ദേഹം ജനങ്ങളുടെ ഇടയിൽ അറിയപ്പെട്ടത്.
തിരുവനന്തപുരത്ത് മഹാരാജാസ് സ്കൂളിലും കോളേജിലും പഠിച്ചു ബിരുദം നേടി.
സർക്കാരാഫീസിൽ ഗുമസ്ഥനായി ജോലിയിൽ പ്രവേശിച്ച അദ്ദേഹം, കുറേക്കാലം അദ്ധ്യാപകനായും ജോലിചെയ്തിട്ടുണ്ട്.
തനിക്ക് ന്യായമായി ലഭിക്കേണ്ട അവകാശം നിഷേധിച്ചതിൽ പ്രതിഷേധിച്ച് ജോലി രാജിവെച്ച് നിയമപഠനം ആരംഭിച്ചു.
തിരുവനന്തപുരം ലോകോളേജിൽനിന്നും ബി.എൽ. ജയിച്ച അദ്ദേഹം അഭിഭാഷകവൃത്തിയിൽ പ്രവേശിക്കുകയും ആ രംഗത്ത് വളരെ പ്രശസ്തിനേടുകയും ചെയ്തു.
അതോടൊപ്പം പൊതുപ്രവർത്തനങ്ങളിലും പങ്കെടുത്തു.
1928-ൽ തിരുവിതാംകൂർ നിയമസഭയിൽ അംഗമായി തെരഞ്ഞെടുക്കപ്പെട്ടു.
മുപ്പതുവർഷത്തിലധികം നിയമസഭാസാമാജികനായിരുന്നു.
തിരുവിതാംകൂർ സ്റ്റേറ്റ് കോൺഗ്രസ്സിന്റെ സ്ഥാപകനേതാക്കളിൽ സമുന്നതനും സ്വാതന്ത്ര്യസമരത്തിലെ മുന്നണിപ്പടയാളിയും, ഭരണതന്ത്രജ്ഞനും ആയിരുന്നു.
ഒരു ഉത്തരവാദിത്തമുള്ള സർക്കാരിനുവേണ്ടിയുളള പ്രക്ഷോഭം ദിവാൻ സർ സി.പി.രാമസ്വാമി അയ്യരുടെ പുറത്താക്കലിൽ കലാശിച്ചു.
സർ സി.പി. 1947 ഓഗസ്റ്റ് 19ന് തിരുവിതാംകൂർ വിട്ടു.
1948 മാർച്ച് 24 -നു രൂപവത്കരിച്ച തിരുവിതാംകൂറിലെ ആദ്യത്തെ തെരഞ്ഞെടുക്കപ്പെട്ട സർക്കാരിൽ പട്ടം മുഖ്യമന്ത്രിയായി .
എങ്കിലും സംസ്ഥാന കോൺഗ്രസ് പാർട്ടിയിലെ ഉൾപിണക്കങ്ങൾ കാരണം പട്ടം 1948 ഒക്ടോബർ 17നു രാജിവെച്ചു.
1949 ജൂലൈ 1നു തിരുവിതാംകൂറും കൊച്ചി രാജ്യവും ഒന്നിച്ച് തിരു-കൊച്ചി സംസ്ഥാനം രൂപവത്കരിച്ചു.
ഈ കാലയളവിൽ പട്ടം കോൺഗ്രസ് വിട്ട് പ്രജാ സോഷ്യലിസ്റ്റ് പാർട്ടി (പി.എസ്.പി.)യിൽ ചേർന്നു.
രണ്ടാമത്തെ തിരു-കൊച്ചി തിരഞ്ഞെടുപ്പിനുശേഷം പട്ടം തിരു-കൊച്ചി സംസ്ഥാനത്തിന്റെ മുഖ്യമന്ത്രിയായി തെരഞ്ഞെടുക്കപ്പെട്ടു.
1954 മാർച്ച് 3 മുതൽ 1955 ഫെബ്രുവരി 2 വരെ അദ്ദേഹം ഒരു കൂട്ടുകക്ഷി സർക്കാരിനെ നയിച്ചു.
കേരള സംസ്ഥാനം 1956 നവംബർ 1 നു രൂപീകൃതമാവുകയും (കേരളസംസ്ഥാന പിറവി കാണുക) സംസ്ഥാനം രാഷ്ട്രപതി ഭരണത്തിൻ കീഴിലാവുകയും ചെയ്തു. ' കേരളജനത ' എന്ന പത്രത്തിന്റെ സ്ഥാപകനും ആദ്യത്തെ ചീഫ് എഡിറ്ററും പട്ടം താണുപിള്ളയായിരുന്നു.
1957 മാർച്ചിൽ നടന്ന കേരള സംസ്ഥാനത്തിലെ ആദ്യത്തെ തിരഞ്ഞെടുപ്പിൽ കമ്യൂണിസ്റ്റ് പാർട്ടിക്കു ഭൂരിപക്ഷം ലഭിക്കുകയും ഇ.
എം.എസ്. നമ്പൂതിരിപ്പാട് കേരളത്തിന്റെ ആദ്യത്തെ മുഖ്യമന്ത്രിയായി തിരഞ്ഞെടുക്കപ്പെടുകയും ചെയ്തു.
( 1957 ഏപ്രിൽ 5 മുതൽ 1959 ജൂലൈ 31 വരെ).
ആദ്യത്തെ കേരള നിയമസഭയിലേക്ക് പട്ടം തിരുവനന്തപുരം-2 നിയോജകമണ്ഡലത്തിൽ നിന്ന് പി.എസ്.പി. സ്ഥാനാർത്ഥിയായി തിരഞ്ഞെടുക്കപ്പെട്ടു.
വിമോചന സമരത്തെ തുടർന്ന് ഇ.
എം.എസ് മന്ത്രിസഭ പുറന്തള്ളപ്പെട്ടു.
1960ൽ നടന്ന തെരഞ്ഞെടുപ്പിനെ തുടർന്ന് പട്ടം താണുപിള്ള ഒരു കൂട്ടുകക്ഷി സംവിധാനത്തെ പ്രതിനിധീകരിച്ച് കേരളത്തിന്റെ രണ്ടാമത്തെ മുഖ്യമന്ത്രിയായി.
കേരളത്തിലെ ആദ്യ കൂട്ടുകക്ഷി മന്ത്രിസഭയായിരുന്നു ഇത്.
പട്ടത്തിന്റെ പാർട്ടിയായിരുന്ന പ്രജാ സോഷ്യലിസ്റ്റ് പാർട്ടിയും കോൺഗ്രസും മുസ്‌ലിം ലീഗും കൂടിയതായിരുന്നു ഈ സഖ്യം.
സീറ്റുകൾ കൂടുതൽ കോൺഗ്രസിനായിരുന്നെങ്കിലും മുൻ തീരുമാനമനുസരിച്ച് പട്ടത്തെ മുഖ്യമന്ത്രിയും കോൺഗ്രസ് നേതാവ് ആർ. ശങ്കറിനെ ഉപമുഖ്യമന്ത്രിയുമാക്കുകയായിരുന്നു.
അദ്ദേഹം 1960 ഫെബ്രുവരി 22 മുതൽ 1962 സെപ്റ്റംബർ 9 വരെ കേരളത്തിന്റെ മുഖ്യമന്ത്രിയായിരുന്നു.
1962-ൽ പഞ്ചാബ് ഗവർണറായി തിരഞ്ഞെടുക്കപ്പെട്ടതിനെത്തുടർന്ന് അദ്ദേഹം മുഖ്യമന്ത്രി സ്ഥാനം രാജിവച്ചു.
1964 മേയ് 4 വരെ പഞ്ചാബിന്റെയും തുടർന്ന് 1968 ഏപ്രിൽ 11 വരെ ആന്ധ്രാപ്രദേശിന്റെയും ഗവർണറായിരുന്ന അദ്ദേഹം 1970 ജൂലൈ 27-ന് തിരുവനന്തപുരത്ത് പട്ടത്തുള്ള സ്വവസതിയായ ഭഗവതീമന്ദിരത്തിൽ വിശ്രമ ജീവിതത്തിനിടയിൽ നിര്യാതനായി.
85 വയസ്സായിരുന്നു അദ്ദേഹത്തിന്.
മൃതദേഹം പൂർണ ഔദ്യോഗിക ബഹുമതികളോടെ ഭഗവതീമന്ദിരവളപ്പിൽ സംസ്കരിച്ചു.
Chief Ministers of Kerala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അനുബന്ധം ഇംഗ്ലീഷ് വിക്കിപീഡിയ അവലംബം ↑
പുതുതലമുറ ബാങ്കുകൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1991ൽ തുടങ്ങിയ ഉദാരീകരണനയങ്ങളുടെ പശ്ചാത്തലത്തിലും നരസിംഹം കമ്മിറ്റിയുടെ നിർദ്ദേശങ്ങളെയും തുടർന്ന് ഇന്തൃയിൽ പുതുതലമുറ സകാരൃ ബാകുകൾ ആരംഭിച്ചു.
എച്ച്.ഡി.എഫ്.സി.ബാക്,എ.
സി.എ.ബാക്, തുടങ്ങിയ നിരവധി പുതുതലമുറ ബാകുകൾ നിലവിൽ വന്നു.
പുതുച്ചേരി നഗരം ഇംഗ്ലീഷ് വിലാസം https://ml.wikipedia.org/wiki/Pondicherry_(city) The ruins of Pondicherry destroyed by the British in 1761 ( Seven Years War ).
You can also see the ruins on the french engraving from 1769.
ഇന്ത്യയിലെ ഒരു കേന്ദ്രഭരണപ്രദേശമായ പുതുച്ചേരിയുടെ തലസ്ഥാനമാണ് പുതുച്ചേരി നഗരം .
തമിഴ്നാടിന്റെ തലസ്ഥാനമായ ചെന്നൈയിൽ നിന്നും 165 കിലോമീറ്റർ ദൂരത്തായാണ് പുതുച്ചേരിയുടെ സ്ഥാനം .
ഭൂമിശാസ്ത്രം പട്ടണത്തിന്റെ ഘടന
പുതുച്ചേരി നഗരത്തിൽ ആകെ 42 വാർഡുകളാണ് ഉള്ളത്.1 മുതൽ 10 വരെയുള്ള വാർഡുകൾ നഗരത്തിന്റെ വടക്ക് ഭാഗത്താണ്.
11 മുതൽ 19 വരെയുള്ള വാർഡുകൾ "ബോലുവാർഡ്‌ ടൗൺ" പ്രദേശത്തും ബാക്കിയുള്ളവ നഗരത്തിന്റെ തെക്ക് പടിഞ്ഞാറുമായി സ്ഥിതി ചെയ്യുന്നു.
നഗരത്തെ തിരമാലകളിൽ നിന്നും സംരക്ഷിക്കാനായി രണ്ടു കിലോമീറ്റർ നീളത്തിൽ കടൽഭിത്തി നിർമ്മിച്ചിരിക്കുന്നു.
1735 - ൽ ഫ്രഞ്ചുകാരാണ് ഇതിന്റെ നിർമ്മാണം നടത്തിയത് .
തമിഴ്നാട്ടിലെ തീരപ്രദേശങ്ങളിലെ കാലാവസ്ഥ തന്നെയാണ് പുതുച്ചേരി നഗരത്തിലും.
ഏപ്രിൽ മുതൽ ജൂണിന്റെ തുടക്കം വരെയാണ് വേനൽകാലം, ഈ സമയത്ത് സാധാരണയായി ഉയർന്ന താപനില 41 O C വരെ ആകും.
നഗരത്തിലെ ശരാശരി ഉയർന്ന താപനില 36 O ക ആണ്.
ഈ കാലഘട്ടത്തിലെ കുറഞ്ഞ താപനില 28 O C മുതൽ 32 O C  വരെ ആണ്.
ഇതേ തുടർന്ന് ജൂൺ മുതൽ സെപ്റ്റംബർ  വരെ ഉയർന്ന ഹ്യുമിഡിറ്റിയും ഇടയ്ക്ക് പേമാരിയോടെയുള്ള മഴയും അനുഭവപ്പെടുന്നു .
ഒക്ടോബാറിന്റെ പകുതിയോടു കൂടി വടക്ക് കിഴക്കൻ കാലവർഷം ആരംഭിക്കുന്നു.
വാർഷിക വർഷപാതത്തിന്റെ ഭൂരിഭാഗവും ഒക്ടോബർ മുതൽ ഡിസംബർ വരെയുള്ള സമയത്താണ് ലഭിക്കുന്നത്.
ഈ നഗരത്തിലെ ശരാശരി വർഷപാതം 1240 mm ആണ്.
ശീതകാലത്ത് ഉയർന്ന താപനില 30 o c ഉം താഴ്ന്ന താപനില 18 -20 o c ഉം ആണ്.
2011-ലെ ജനസംഖ്യാ കണക്കെടുപ്പ് പ്രകാരം:- കേന്ദ്രഭരണ പ്രദേശമായ പുതുച്ചേരിയുടെ മാപ്പ് തദ്ദേശ സ്ഥാപനങ്ങൾ വിസ്തീർണ്ണം ജനസംഖ്യ പുതുച്ചേരി നഗരസഭ 19.54 km 2 220,865 ഔൾഗരെറ്റ് നഗരസഭ 36.70 km 2 217,707 വില്ല്യനുർ  കമ്മ്യൂൺ പഞ്ചായത്ത് [നഗരം ] 10.89 km 2 44,194 അറിയൻകുപ്പം കമ്മ്യൂൺ പഞ്ചായത്ത്  [നഗരം ] 4.77 km 2 23,193 ആകെ 71.9 km 2 507,960 പിൻ കോഡുകൾ പുതുച്ചേരി  HPO - 605001 പുതുച്ചേരി ആശ്രം - 605002 മുതിയൽ പേട്ട - 605003 മുതലിയാർ പേട്ട - 605004 നെല്ലിതോപ്പേ - 605005 ധന്വന്തരി നഗർ - 605006 അറിയൻകുപ്പം - 605007 ലോസ്പേട്ട - 605008 തട്ടൻച്ചാവടി - 605009 റെഡ്യാർ പാളയം - 605010 കാമരാജ്‌ റോഡ്‌ - 605011 പദ്‌മിനി നഗർ -605012 സാരം - 605013 പോണ്ടിച്ചേരി  യൂണിവേഴ്സിറ്റി - 605014 വില്ല്യനുർ - ൬൦൫൧൧൦ വിദ്യാഭ്യാസ സ്ഥാപനങ്ങൾ പോണ്ടിച്ചേരി കേന്ദ്ര സർവ്വകലാശാല Pondicherry Central University ടാഗോർ ആർട്സ് കോളേജ്, ലോസ്പേട്ട.
കാഞ്ചി മമുനിവർ സെന്റർ ഫോർ പോസ്റ്റ്‌ -ഗ്രാജുവേറ്റ് സ്റ്റഡീസ്, ലോസ്പേട്ടു.
ജവഹർലാൽ ഇൻസ്റ്റിറ്റ്യൂട്ട് ഓഫ് പോസ്റ്റ്ഗ്രാജുവേറ്റ് മെഡിക്കൽ എഡ്യുക്കേഷൻ ആന്റ് റിസർച്ച് ഭാരതിദാസൻ ഗവൺമെന്റ് കോളേജ് ഫോർ വുമൺ.
മദർ തെരേസ പോസ്റ്റ്ഗ്രാജുവേറ്റ് ആന്റ് റിസർച്ച് ഇൻസ്റ്റിറ്റ്യൂട്ട് ഓഫ് ഹെൽത്ത് സയൻസ്.
രാജിവ് ഗാന്ധി കോളേജ് ഓഫ് വെറ്റിനറി ആന്റ് ആനിമൽ സയൻസ്.
ശ്രീ മനകുല വിനായഗർ എഞ്ചിനീയറിംഗ് കോളേജ്.
രാജിവ് ഗാന്ധി കോളേജ് ഓഫ് എഞ്ചിനീയറിംഗ് ആന്റ് ടെക്നോളജി.
ഇന്ദിര ഗാന്ധി മെഡിക്കൽ കോളേജ് ആന്റ് റിസർച്ച്  ഇൻസ്റ്റിറ്റ്യൂട്ട്.
പോണ്ടിച്ചേരി എഞ്ചിനീയറിംഗ്  കോളേജ്.
പ്രശസ്തരായ വ്യക്തികൾ സുബ്രഹ്മണ്യഭാരതി ഭാരതീദാസൻ മനോജ് നൈറ്റ് ശ്യാമളൻ അവലംബം പുറത്തേക്കുള്ള കണ്ണികൾ Pondicherry എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
(in English) Official website of the Government of the Union Territory of Pondicherry Archived 2008-04-09 at the Wayback Machine .
(in English) Map and information about Pondicherry Archived 2008-04-15 at the Wayback Machine .
പുതുഞായർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ഏപ്രിൽ മുതൽ തുടരുന്നു.
ഈസ്റ്റർ കഴിഞ്ഞുവരുന്ന ഞായറാഴ്ചയാണ് പുതുഞായർ .
ക്രൈസ്തവർ ഈ ദിവസം വിശേഷദിവസമായി ആചരിക്കുന്നു.
പുതുതായി വ്യാവസായികവൽക്കരിക്കപ്പെട്ട രാജ്യം ഇംഗ്ലീഷ് വിലാസം https://ml.wikipedia.org/wiki/Newly_industrialized_country
രാഷ്ട്രതന്ത്രജ്ഞരും സാമ്പത്തിക വിദഗ്ധരും ലോകമെമ്പാടുമുള്ള നിരവധി രാജ്യങ്ങളിൽ പ്രയോഗിക്കുന്ന ഒരു സാമൂഹിക സാമ്പത്തിക വർഗ്ഗീകരണമാണ് പുതുതായി വ്യാവസായികവൽക്കരിക്കപ്പെട്ട രാജ്യം (Newly industrialized country- NIC ), പുതുതായി വ്യാവസായികവൽക്കരിക്കപ്പെട്ട സമ്പദ്‌വ്യവസ്ഥ (newly industrialized economy- NIE ) അല്ലെങ്കിൽ ഇടത്തരം വരുമാനമുള്ള രാജ്യം എന്നത്.
നഗരവൽക്കരണം പോലുള്ള വ്യവസായവൽക്കരണത്തിന്റെ സാമൂഹിക പ്രത്യാഘാതങ്ങൾ ഉള്ളതും, മറ്റ് വികസ്വര രാജ്യങ്ങളെ അപേക്ഷിച്ച് സാമ്പത്തിക വളർച്ച വളരെ ഉയർന്ന വികസ്വര രാജ്യങ്ങളുടെ ഒരു ഉപവിഭാഗത്തെ അവ പ്രതിനിധീകരിക്കുന്നു.
ഒരു വികസിത രാജ്യത്തിന്റെ നിലയിലേക്ക് ഇതുവരെ എത്തിയിട്ടില്ലാത്ത, എന്നാൽ മാക്രോ ഇക്കണോമിക് അർത്ഥത്തിൽ, അവരുടെ വികസ്വര എതിരാളികളെ മറികടക്കുന്നതുമായ രാജ്യങ്ങളാണ് പുതുതായി വ്യാവസായികവൽക്കരിക്കപ്പെട്ട രാജ്യം (എൻഐസി) എന്ന് അറിയപ്പെടുന്നത്.
അത്തരം രാജ്യങ്ങൾ ഇപ്പോഴും വികസ്വര രാഷ്ട്രങ്ങളായി കണക്കാക്കപ്പെടുന്നു.
എന്നാൽ മറ്റ് വികസ്വര രാജ്യങ്ങളെ അപേക്ഷിച്ച് ഒരു എൻഐസിയുടെ വളർച്ച വളരെ കുറഞ്ഞ സമയപരിധിക്കുള്ളിൽ വളരെ ഉയർന്ന നിരക്കിൽ ആണ്.
ദ്രുതഗതിയിലുള്ള സാമ്പത്തിക വളർച്ച കൈവരിക്കുന്ന രാജ്യങ്ങളാണ് (സാധാരണയായി കയറ്റുമതി അധിഷ്ഠിതം) എന്നതാണ് എൻഐസി-കളുടെ മറ്റൊരു സവിശേഷത.
ഒരു എൻഐസിയുടെ പ്രധാന സൂചകമാണ് പ്രാരംഭ അല്ലെങ്കിൽ നടന്നുകൊണ്ടിരിക്കുന്ന വ്യവസായവൽക്കരണം.
പുതുതായി വ്യാവസായികവൽക്കരിക്കപ്പെട്ട രാജ്യങ്ങളുടെ സവിശേഷതകൾ
പുതുതായി വ്യാവസായികവൽക്കരിക്കപ്പെട്ട രാജ്യങ്ങൾക്ക് ഒരു രാജ്യത്തിന്റെ സാമൂഹികവും സാമ്പത്തികവുമായ അവസ്ഥയിൽ സ്ഥിരത വർദ്ധിപ്പിക്കാൻ കഴിയും.
ഈ രാജ്യങ്ങളിൽ താമസിക്കുന്ന ആളുകൾക്ക് മെച്ചപ്പെട്ട ജീവിത സാഹചര്യങ്ങളും മികച്ച ജീവിതരീതികളും അനുഭവിക്കുന്നു.
പുതുതായി വ്യാവസായികവൽക്കരിക്കപ്പെട്ട രാജ്യങ്ങളിൽ പ്രത്യക്ഷപ്പെടുന്ന മറ്റൊരു സവിശേഷത, ജനാധിപത്യം, നിയമവാഴ്ച, അഴിമതി കുറയൽ തുടങ്ങിയ ഗവൺമെന്റ് ഘടനകളിലെ വികസനമാണ്.
മറ്റ് വികസ്വര രാജ്യങ്ങളെ അപേക്ഷിച്ച് മെച്ചപ്പെട്ട ഗതാഗതം, വൈദ്യുതി, മെച്ചപ്പെട്ട ജല ലഭ്യത, കുറഞ്ഞ ശിശുമരണ നിരക്ക് എന്നിവയാണ് അത്തരം രാജ്യങ്ങളിൽ ജീവിക്കുന്ന ആളുകൾക്ക് അനുഭവിക്കാൻ കഴിയുന്ന മെച്ചപ്പെട്ട ജീവിതശൈലിയുടെ മറ്റ് ഉദാഹരണങ്ങൾ.
1970-ൽ, ഇപ്പോഴത്തെ എൻഐസികള്ക്ക് തുല്യമായി, തായ്‌വാൻ , സിംഗപ്പൂർ , ഹോങ്കോംഗ് , ദക്ഷിണ കൊറിയ എന്നീ നാല് ഏഷ്യൻ കടുവകൾ ശാസ്ത്രം, സാങ്കേതികത, സാമ്പത്തിക അഭിവൃദ്ധി എന്നിവയിൽ ആഗോളതലത്തിൽ ഉയർന്നു വന്നു.
1960 മുതൽ അസാധാരണമായ വേഗത്തിലുള്ള വ്യാവസായിക വളർച്ച നേടിയ നാല് രാജ്യങ്ങളും സമ്പന്നമായ ഉയർന്ന വരുമാനമുള്ള സമ്പദ്‌വ്യവസ്ഥകളുള്ള ഹൈടെക് വ്യാവസായിക വികസിത രാജ്യങ്ങളിലേക്ക് പരിഗണിക്കപ്പെട്ടു.
ഈ രാജ്യങ്ങളും ഇപ്പോൾ എൻഐസിയായി പരിഗണിക്കുന്ന രാജ്യങ്ങളും തമ്മിൽ വ്യക്തമായ വ്യത്യാസമുണ്ട്.
പ്രത്യേകിച്ചും, ഒരു തുറന്ന രാഷ്ട്രീയ പ്രക്രിയ, ഉയർന്ന പ്രതിശീർഷ ജിഎൻഐ, അഭിവൃദ്ധി പ്രാപിക്കുന്ന കയറ്റുമതി അധിഷ്ഠിത സാമ്പത്തിക നയം എന്നിവയുടെ സംയോജനം കാണിക്കുന്നത് ഈ കിഴക്കൻ ഏഷ്യൻ രാജ്യങ്ങൾ പടിഞ്ഞാറൻ യൂറോപ്പിലെ വികസിത രാജ്യങ്ങളുമായും കാനഡ , ജപ്പാൻ , ഓസ്ട്രേലിയ , ന്യൂസിലൻഡ് , യു.എസ് എന്നീ വികസിത രാജ്യങ്ങളുമായും ഏകദേശം പൊരുത്തപ്പെട്ടു എന്നാണ്.
ഈ നാല് രാജ്യങ്ങളെയും ലോകബാങ്ക് ഉയർന്ന വരുമാനമുള്ള സമ്പദ്‌വ്യവസ്ഥകളായും ഇന്റർനാഷണൽ മോണിറ്ററി ഫണ്ടും (ഐഎംഎഫ്) യുഎസ് സെൻട്രൽ ഇന്റലിജൻസ് ഏജൻസിയും (സിഐഎ) യും വികസിത രാജ്യങ്ങളെന്നും തരംതിരിച്ചിട്ടുണ്ട്.
പടിഞ്ഞാറൻ യൂറോപ്യൻ രാജ്യങ്ങളെപ്പോലെ നാല് ഏഷ്യൻ കടുവകൾക്കും ഐക്യരാഷ്ട്രസഭ "വളരെ ഉയർന്നത്" എന്ന് കണക്കാക്കുന്ന മാനവ വികസന സൂചിക നല്കിയിട്ടുണ്ട്.
നിലവിലുള്ളത്
വ്യത്യസ്ത രചയിതാക്കളും വിദഗ്ധരും സ്ഥിരമായി എൻഐസി-കൾ ആയി പരിഗണിക്കുന്ന രാജ്യങ്ങളുടെ പട്ടിക ചുവടെകൊടുക്കുന്നു.
തുർക്കി , ബ്രസീൽ , മലേഷ്യ എന്നിവ സിഐഎ വികസിത രാജ്യങ്ങളായി തരംതിരിച്ചിട്ടുണ്ട്.
തുർക്കി 1961 ൽ OECD യുടെ സ്ഥാപക അംഗമായിരുന്നു, മെക്സിക്കോ 1994 ൽ ചേർന്നു.
ചൈന , ഇന്ത്യ , മെക്സിക്കോ , ദക്ഷിണാഫ്രിക്ക , ബ്രസീൽ എന്നീ രാജ്യങ്ങൾക്ക് പുറമെ യഥാർത്ഥ ജി8 അംഗങ്ങളും ചേർന്നതാണ് ജി8+5 ഗ്രൂപ്പ്.
കുറിപ്പ്: പച്ച നിറമുള്ള സെല്ലുകൾ സൂചികയിലെ ഉയർന്ന മൂല്യമോ മികച്ച പ്രകടനമോ സൂചിപ്പിക്കുന്നു, മഞ്ഞ നിറത്തിലുള്ള സെല്ലുകൾ വിപരീതത്തെ സൂചിപ്പിക്കുന്നു.
രാജ്യം പ്രദേശം ജിഡിപി (മില്യൺ ഡോളർ, 2022 ഐഎംഎഫ് ) പ്രതിശീർഷ ജിഡിപി (യുഎസ് ഡോളർ, 2022 ഐ എംഎഫ് ) ജിഡിപി (പിപിപി) (നിലവിലെ ദശലക്ഷക്കണക്കിന് ഇന്റർ $, 2022 ഐഎംഎഫ് ) പ്രതിശീർഷ ജിഡിപി (പിപിപി) (നിലവിലെ Int$, 2022 ഐഎംഎഫ് ) വരുമാന അസമത്വം (GINI) 2011-19 മാനവ വികസന സൂചിക (HDI, 2021) 2022 ലെ യഥാർത്ഥ ജിഡിപി വളർച്ചാ നിരക്ക് ദക്ഷിണാഫ്രിക്ക ആഫ്രിക്ക 426,166 6,979 937,964 15,361 64 (2018) 0.713 ( ഉയർന്നത് ) 2.1 ബ്രസീൽ ലാറ്റിനമേരിക്ക 1,833,274 8,464 3,680,942 16,763 44.9 (2019) 0.754 ( ഉയർന്നത് ) 2.8 മെക്സിക്കോ 1,322,740 10,165 2,890,685 22,215 46.4 (2019) 0.758 ( ഉയർന്നത് ) 2.1 ചൈന പസഫിക് ഏഷ്യാ 19,911,593 14,096 30,177,926 21,364 38.5 (2016) 0.768 ( ഉയർന്നത് ) 3.2 ഇന്ത്യ 3,534,743 2,515 11,745,260 8,358 35.3 (2018) 0.633 ( ഇടത്തരം ) 6.8 Indonesia 1,289,295 4,690 3,995,064 14,534 38.2 (2019) 0.705 ( ഉയർന്നത് ) 5.3 മലേഷ്യ 439,373 13,268 1,089,499 32,910 41.1 (2019) 0.803 ( വളരെ ഉയർന്നത് ) 5.4 ഫിലിപ്പീൻസ് 450,340 3,858 1,143,862 10,236 42.3 (2018) 0.699 ( ഇടത്തരം ) 6.5 തായ്‌ലാന്റ് 522,012 7,448 1,475,656 21,057 34.9 (2019) 0.800 ( വളരെ ഉയർന്നത് ) 2.8 ടർക്കി യുറേഷ്യ 692,380 8,080 3,212,072 37,488 45.8 (2019) 0.838 ( വളരെ ഉയർന്നത് ) 5.0
ചൈനയെയും ഇന്ത്യയെയും സംബന്ധിച്ചിടത്തോളം, ഈ രണ്ട് രാജ്യങ്ങളിലെയും വലിയ ജനസംഖ്യ (ഓരോന്നിനും 2021 മെയ് വരെ 1.3 ബില്യണിലധികം ആളുകളുണ്ട് ) അർത്ഥമാക്കുന്നത് മൊത്തത്തിലുള്ള ജിഡിപിയിൽ അമേരിക്കയേക്കാൾ സമ്പദ്‌വ്യവസ്ഥയെ മറികടക്കുകയാണെങ്കിൽപ്പോലും പ്രതിശീർഷ വരുമാനം കുറവായിരിക്കും എന്നാണ്.
പർച്ചേസിംഗ് പവർ പാരിറ്റി (പിപിപി) അനുസരിച്ച് പ്രതിശീർഷ ജിഡിപി കണക്കാക്കുമ്പോൾ, ഇത് ഓരോ പുതുതായി വ്യാവസായികവൽക്കരിക്കപ്പെട്ട രാജ്യത്തും കുറഞ്ഞ ജീവിതച്ചെലവ് കണക്കിലെടുക്കുന്നു .
പ്രതിശീർഷ ജിഡിപി സാധാരണഗതിയിൽ ഒരു നിശ്ചിത രാജ്യത്തിലെ ജീവിത നിലവാരത്തിന്റെ സൂചകമാണ്.
ഇന്നത്തെ ആഗോള വിപണിയിലെ സാമ്പത്തിക പ്രാധാന്യവും പാരിസ്ഥിതിക ആഘാതവും കണക്കിലെടുത്ത് G8+5 എന്നറിയപ്പെടുന്ന ഒരു ഗ്രൂപ്പിൽ ബ്രസീൽ, ചൈന, ഇന്ത്യ, മെക്സിക്കോ, ദക്ഷിണാഫ്രിക്ക എന്നീ രാജ്യങ്ങൾ G8 രാജ്യങ്ങളുമായി വർഷം തോറും യോഗം ചേരുന്നു.
സാമ്പത്തിക വിശകലനത്തിന്റെ വിവിധ രീതികൾക്കനുസൃതമായി രചയിതാക്കൾ രാജ്യങ്ങളുടെ പട്ടിക സജ്ജീകരിച്ചിരിക്കുന്നു.
മറ്റ് രചയിതാക്കൾ എൻഐസി ആയി പരിഗണിക്കാത്ത രാജ്യത്തിന് ചിലപ്പോൾ ഒരു എൻഐസി സ്റ്റാറ്റസ് നൽകുന്നു.
അർജന്റീന , ഈജിപ്ത് , ശ്രീലങ്ക റഷ്യ തുടങ്ങിയ രാജ്യങ്ങളുടെ അവസ്ഥ ഇതാണ്.